Gesellige uithang by U'hage Hoër | News24
Gesellige uithang by U'hage Hoër
Die jaarlikse uithang-kuier van die oud-skoliere en -onderwysers van Uitenhage Hoërskool word Saterdag in die skool se saal aangebied.
Die Uitenhage High Past Pupils & Teachers Association (UHPPTA) beywer hom om om te sien na die behoeftes van verdienstelike leerders wat dit nie breed het nie.
"Dit het ook ten doel om fondse in te samel om die geriewe op die skoolterrein uit te bou. Dít alles om 'n sinvolle bydrae te maak tot onderwys in die breë," sê Malise Terblanche, een van die organiseerders van die UHPPTA uithang.
Musiek sal in die vorm van 'n karaoke aangebied word terwyl die skreeusnaakse pastoor Abraham Bakker vir komedie sal sorg. Verversings sal te koop aangebied word, maar gaste is welkom om hulle eie piekniekmandjies saam te bring.
"Dit is 'n ideale kans om met ou vriende te kuier en nuwe vriende te leer ken," het Terblanche gesê.
Die uithang is om 19:00 en kaartjies is R30 per persoon en is by die skool beskikbaar. Vir meer inligting bel Roshaan Pather 084 941 2708 of Malise Terblanche 041 992 5020 of 083 564 7308.